Olaf Kolsum

Olaf Martin Kolsum (født 9. juli 1873 i Skogn, død 1. mai 1962) var en norsk politiker (V). Han var ordfører i Tromsø i periodene 1914-16, 1923-25 og 1933-34, og var stortingsrepresentant innvalgt for kjøpstedene i Nordland, Troms og Finnmark fra 1937 til 1945.

Etter at han hadde drevet som bud i Trondheim og Bodø, kom han i 1898 til Tromsø, og startet kolonialforretning der året etter. Forretningen hans kom etter hvert til å omfatte blant annet AS Tromsø Skibsverft & Mekaniske Verksted, Nordnorsk Importkompani AS, AS Provianteringen og Stokmarknes Mekaniske Verksted. I tillegg til årene som ordfører var han medlem av Tromsø bystyre 1911-37 og varaordfører i flere perioder. På Stortinget var han medlem i Kommunalkomiteen.

Referanser

Kilder 
 Vilhelm Haffner: Stortinget og statsrådet 1915-1945 - Bind 1 Biografier. Oslo 1949 (s. 412-413, digitalisert av Nasjonalbiblioteket)
 E. Hoffstad: Hvem er hvem i næringslivet? - Merkantilt biografisk leksikon. Oslo 1939 (s. 506-507, digitalisert av Nasjonalbiblioteket)
 Biografi hos Norsk samfunnsvitenskapelig datatjeneste  (besøkt 14. oktober 2012)

Eksterne lenker 
 

Ordførere i Tromsø
Venstre-ordførere i Troms
Stortingsrepresentanter 1937–1945
Stortingsrepresentanter fra Venstre
Stortingsrepresentanter for kjøpstedene i Nordland, Troms og Finnmark fylker
Norske kjøpmenn
Personer fra Levanger kommune